香港濕地公園

香港濕地公園，香港之主題公園也。處香港元朗天水圍之北。天水圍前建新市而壞其土，故建園以修之。其於米埔濕地保護區之左，香港政府意以之保育濕地，教化民眾，並招遊客。 公園動工於己卯年，為香港生態環境旅遊之始者。資以五億港元。分二期而建，地凡六十四公頃。首期展館成於庚辰年十一月，二期展館成於丙戌年四月廿三日。